Brocēnu vidusskolas Vecāku padomes sapulces

Protokols 2021./22. Nr. 3

(tiešsaiste zoom platformā)

25.11.2021.

SĒDE SĀKAS: plkst. 18.00

PIEDALĪJĀS: Natālija Balode, Dita Dubulta, Gaida Circene, Kristīne Ķeire, Gita Kudiņa, Jolanta Lasmane, Kristīna Maslovska, Baiba Mazrima, Iveta Norkusa, Liāna Rimša, Ivo Sestulis, Roberts Sipenieks, Iveta Vanaga, Liesma Vicinska, Zaiga Vilne, Mārtiņš Zemītis.

NEPIEDALĪJĀS: Kristīne Priede, Mārīte Rubašenko, Inta Uzule-Rancāne, Zane Sergejeva, Maija Žulpa.

DARBA KĀRTĪBA:

1. Vispārīga informācija un nākamā gada plānotais budžets /Direktore
2. Informācijas aprite pēc sapulcēm:
   1. Klases sapulces/WhatsApp klases grupas/protokoli skolas mājas lapā
3. Jautājumi skolas vadībai:
   1. Kāpēc skolas autobuss neved bērnus uz Mūzikas skolu?
   2. Vēlreiz izskaidrot situāciju par skolas atbalstu/Pumpurs, skolotāju pieejamība un konsultācijas (valstī noteiktās situācijas dēļ).
   3. Cik aktīvi skola iesaistās un kādi ir plāni attiecībā uz virzienu - "rādīt skolēniem dažādu profesiju darbu". Ēnu dienas/profesiju dienas/lekcijas/profesionālas ievirzes ekskursijas u.t.t. Sadarbība ar uzņēmumiem.
4. Ievēlēt vecākus uz 26.11.2021. Skolas Padomes sapulci. Kas ir Skolas Padome? /Dita
5. VP reglamenta izskatīšana/apstiprināšana
6. Ziemassvētku laiks /Dita

**1.§**

**Vispārīga informācija par skolā notiekošo un plānotais budžets**

(N. Balode)

Direktore Natālija Balode informē:

1. piektdienās skolēniem ir iespēja labot savas sekmes, kā arī var vienoties par konsultācijām citā nedēļas dienā ar attiecīgā priekšmeta skolotāju.
2. Vakcinējušies ir gandrīz visi pedagogi un tehniskie darbinieki, neviens no darba atstādināts nav.
3. Ir sastādīts pašvērtējuma ziņojums Izglītības kvalitātes valsts dienestam (turmpāk – IKVD). Skolas akreditācija sāksies 30.01.2022. un ilgs divas nedēļas.
4. Iesniegts budžets nākamajam gadam, tajā paredzēti gan lielie darbi – uzstādīt žogu aiz skolas gar internātu, kas iet gar ezeru, ugunsdrošības signalizācijas uzstādīšana, zēnu tualetes remonts, divu kabinetu remonts, dabaszinības mājas kāpņu remonts; gan arī mazie darbi – gan tehinskie līdzekļi, gan kancelejas preces, gan arī saimnieciskās lietas. Kad budžets būs apstiprināts, informēs.
5. Tālmācības programma – mācību pārzine Anete Milta veiksmīgi tiek galā ar programmas īstenošanu.
6. Mājaslapa – mājaslapā ievieto visiem pieejamu informāciju. Pārējo, kas iekšējā informācija – protokoli, skolas padomes informācija - var nosūtīt e-klasē.
7. Informācija par Skolas padomi – organizācija, kas sastāv lielākoties no vecākiem un skolēniem un dažiem skolotājiem.

**2.§**

**Vecāku aktuālie jautājumi skolas vadībai**

(G. Kudiņa, D. Dubulta)

1. Par Klases sapulces/WhatsApp klases grupām

Vecāku padomes priekšsēdētāja G. Kudiņa ierosina tomēr izveidot katrai klasei vecāku Whatsapp grupu, jo tad būtu vieglāk informēt vecākus par pieņemtajiem lēmumiem vecāku padomē, lai vecāki saņem korektu informāciju.

Nav Vecāku padomē vecāki no klasēm – 3.a, 7.b un 9.a klase.

1. Informācija par skolas autobusu.

D. Dubulta informē, ka skolas autobuss ved līdz Saldus Sporta skolai, bet noskaidros, kādēļ netiek vesti bērni līdz Saldus Mūzikas un mākslas skolai. Kad noskaidros šo jautājumu, atbilde tiks sniegta.

1. Par Ēnu dienas/profesiju dienas/lekcijas/profesionālas ievirzes ekskursijas u.t.t. Sadarbība ar uzņēmumiem.

D. Dubulta informē, ka šādas dienas pirms pandēmijas tika organizētas. Šobrīd ir iespēja pieslēgties zoom un interesēties par konkrētām profesijām. Skolā īsteno karjeras projektu, kuru īstenot palīdz karjeras konsultante. (A.Čīče). Viņa dodas uz klasēm, sadarbībā ar klases audzinātājiem, stāsta par profesijām, iespējām un veido stundas par karjeras iespējām. Konsultācijas ir no 5.- 12. klasei. Konsultācija tiek sniegta zoom platformā, bet, ja notiek skolā, tad klātienē un no 1.-12. klasei. Šobrīd nenotiek ekskursijas pie uzņēmējiem, Covid-19 dēļ. Ja varēs atsākt klātienes apmeklējumus, noteikti gaida vecāku idejas par to, kas interesē un ko vēlas uzzināt. Aicināja viesos arī Latvijas slavenības. Ja ir ideja, kā to izdarīt zoom platformā, protams, var organizēt.

**3.§**

**Par Skolas padomi un Skolas padomes sapulcēm**

(D. Dubulta)

D. Dubulta informē par Brocēnu vidusskolas padomi:

1. Iepazīstina ar Brocēnu vidusskolas padomes reglamentu. Sastāvā ir 13 padomes locekļi, no kuriem: 7 vecāki, t.sk., vecāku padomes priekšsēdētājs, 2 skolēni, 2 skolotāji, skolas direktore un skolas dininātāja pārstāvis.
2. Skolas padomē ievēlēti - no skolēniem: skolas pašpārvaldes prezidente Daniela Lasmane, skolas pašpārvaldes viceprezidents Ralfs Pavārs; no skolotājiem: Daiga Barančane, Maija Golubeva; skolas direktore Natālija Balode; skolas dibinātāja pārstāvis – Inesa Role.

**4.§**

**Par skolas padomes locekļu ievēlēšanu**

(D. Dubulta, G. Kudiņa)

Skolas padomē jau darbojas 4 vecāki no vecāku padomes vidus: Jolanta Lasmane, Māris Breidaks, Solveiga Dzene un Gita Kudiņa. Šie vecāki skolas padomē turpinās darboties arī šajā mācību gadā.

Nepieciešams izvēlēties vēl 3 Skolas padomes locekļus. Izvirzītas kandidatūras: Kristīne Ķeire, Kristīna Maslovska un Mārtiņš Zemītis.

1. Par Skolas padomes locekli tiek izvirzīta vecāku padomes locekle Kristīne Ķeire.

**BALSOJUMS:**

Par: 12 Pret: 0 Atturas: 0

**NOLEMTS**: Par Skolas padomes locekli 2021./22. mācību gadā iecelt vecāku padomes locekli Kristīni Ķeiri.

1. Par Skolas padomes vadītāju tiek izvirzīta vecāku padomes locekle Kristīna Maslovska.

**BALSOJUMS:**

Par: 12 Pret: 0 Atturas: 0

**NOLEMTS**: Par Skolas padomes locekli 2021./22. mācību gadā iecelt vecāku padomes locekli Kristīnu Maslovsku.

1. Par Skolas padomes locekli tiek izvirzīts vecāku padomes loceklis Mārtiņš Zemītis.

**BALSOJUMS:**

Par: 12 Pret: 0 Atturas: 0

**NOLEMTS**: Par Skolas padomes locekli 2021./22. mācību gadā iecelt vecāku padomes locekli Mārtiņu Zemīti.

**5.§**

**Informācija par skolas atbalstu/Pumpurs, skolotāju pieejamība, konsultācijas (valstī noteiktās situācijas dēļ) un vecāku jautājumi**

(D. Dubulta)

D. Dubulta informē par esošo situāciju un skolotāju pieejamību projektā “Pumpurs”. Ņemot vērā situāciju ar prasību skolotājiem būt vakcinētiem, divi skolotāji ir pārtraukuši darbu. Pedagogu trūkums ir visā valstī, tas nav tikai Brocēnu vidusskolā.

I. Norkusa vēlas noskaidrot situāciju par virsdrēbju atstāšanu skolas ģērbtuvē. Ja klase ir Dabaszinību skolā, vai drīkst atstāt drēbes lielajā skolā? D. Dubulta atbild, ka drīkst.

Gaida Circene jautā par skolas autobusu, vai tas kursē/nekursē? E-klasē nav informācijas. D. Dubulta atbild, ka skolas autobuss kursē. Laiki nemainās.

**6.§**

**Ziemassvētku laiks**

(D. Dubulta)

D. Dubulta informē par gatavošanos Ziemassvētkiem. Ziemīgās piektdienas, sākot no 3. decembra. Katrai klasei atsevišķi. 03.12. – plediņi un čības; 10.12. – Grinča Ziemassvētkiem; 17.12. - ziemīgie džemperīši.

Informē, ka pašvaldība nepiešķirs Ziemassvētku paciņas. Sākumskolas klasēs vecāki tiek lūgti saziedot savu bērnu Ziemassvētku paciņām, no skolas puses būs eglīte un vecītis. Sākumskolas skolēniem būs iespēja vērot koncertu uz lielā ekrāna. Skolēnu pašpārvalde iestudēs pasaku, video nosūtīs mazajām klasēm.

Arī šogad turpināsies tradīcija – labdarības akcija “Dāvanas vientuļajiem pensionāriem”. Vecāki aicināti iesaistīties.

Būs arī Ziemassvētku pasts skolā.

**7.§**

**Vecāku padomes reglaments**

(G. Kudiņa, K. Maslovska)

G. Kudiņa un K. Maslovska informē par vecāku padomes reglamentu. Labojumi un ierosinājumi.

SĒDE BEIDZAS: plkst. 19.30

Vecāku padomes vadītāja: Gita Kudiņa

Protokolēja: Zane Sergejeva